電子遊戲機械人

喺電子遊戲上，機械人係指一啲特殊嘅人工智能程式，重點係曉一定程度上噉代人打機：例如想像一個人寫咗隻人工智能程式，再用一啲軟件將呢個程式啲 output轉化做俾一個行緊嘅遊戲程式嘅 input，而假設佢隻程式寫得好，令到隻程式啲輸出能夠達成隻遊戲入面嘅目標，噉嗰個程式就可以算係一部電子遊戲機械人。

用途

啲人會寫機械人嚟打機嘅原因可以有好多：
一方面，寫得好嘅電子遊戲機械人可以攞嚟模擬真實嘅玩家，而噉就表示呢啲機械人可以俾隻遊戲嘅玩家唔使上網都會有同第啲玩家 PvP 嘅感覺，而且喺電子遊戲製作上又可以用呢啲機械人嚟做測試，睇吓隻遊戲玩起上嚟會係點嘅樣。
另一方面，有啲玩家又會攞機械人嚟响 PvP 嘅遊戲當中出茅招－呢啲玩家會搵啲寫到好勁嘅機械人代自己打機，跟住又呃人話佢係靠自己嚟玩嘅；正路嚟講，「搵機械人代自己打」喺電子競技上係一樣被嚴格禁止嘅行為，一位玩家俾人捉到佢用機械人代打，起碼會俾人取消資格，甚至唔俾佢再參賽。
由 2010 年代開始，電子遊戲機械人呢家嘢就受到唔少人嘅關注：有唔少人工智能方面嘅研究都有興趣研究點樣教人工智能打機，諗住噉做可以令人工智能更加似人類；例如伊隆馬斯克有份搞嘅人工智能研究平台 OpenAI 就喺 2016 年開設咗一個軟件平台專研究電子遊戲機械人。

射擊遊戲
MMORPG
遊戲 AI
強化學習
瓣瓣掂玩遊戲
人工智能詞彙表

引述

拎
Universe. Open AI blog.
OpenAI's Universe is the fun parent every artificial intelligence deserves. TechCrunch+.

電子遊戲